wannaphong/clean_thaiwikipedia huggingface dataset:
# วัดใหญ่วันนา
วัดใหญ่วันนา หรือ วัดโคกใหญ่ ตั้งอยู่เลขที่ 54 ถนนพหลโยธิน หมู่ที่ 10 ตำบลหนองไข่น้ำ อำเภอหนองแค จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 11 ไร่ 30 ตารางวา โฉนดที่ดินเลขที่ 7623หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 630

 ประวัติ 
วัดใหญ่วันนา ตั้งเมื่อ พ.ศ. 2465 วัดตั้งอยู่ทางทิศตะวันตกในหมู่บ้านโคกใหญ่ ซึ่งมีชื่อเดิมเรียกว่า “วัดโคกใหญ่” ห่างออกไปทางทิศตะวันออก 2 กิโลเมตร  มีวัดอีกแห่งหนึ่ง มีชื่อเรียกว่า วัดหนองตะวันนา สร้างเมื่อ พ.ศ. 2472 ในสมัยนั้นการคมนาคมที่จะไปทำบุญยากลำบากมาก คระกรรมการของทั้ง 2 วัด จึงประชุมกันและลงความเห็นว่า ควรย้ายทั้ง 2 วัดนี้ ไปยังสถานที่ที่สะดวกในการเดินทางไปวัด ใน พ.ศ. 2478 จึงได้รื้อถอนวัดทั้ง 2 วัด ย้ายมารวมกันในพื้นที่ตั้งวัดของวัดใหญ่วันนาในปัจจุบัน ซึ่งคุณยัง และคุณตุ่นแก้ว เขียวเนตร ได้ถวายที่ดินให้กับทางวัดในปี พ.ศ. 2495 ต่อมาใน พ.ศ. 2502 ได้มีการเปลี่ยนชื่อของวัดใหม่ โดยได้นำเอาตอนท้ายของชื่อวัดเก่าทั้ง – วัด คือ วัดโคกใหญ่ และวัดหนองตะวันนา มาตั้งเป็นชื่อใหม่ คือ วัดใหญ่วันนา ได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2504หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 631

 อาคารและเสนาสนะ
อุโบสถ กว้าง 20 เมตร ยาว 35 เมตร สร้างเมื่อ พ.ศ. 2504 เป็นอาคารคอนกรีตเสริมเหล็ก
ศาลาการเปรียญ กว้าง 30 เมตร ยาว 15 เมตร สร้างเมื่อ พ.ศ. 2523 เป็นอาคารคอนกรีตเสริมเหล็ก
หอสวดมนต์ กว้าง 24 เมตร ยาว 19 เมตร สร้างเมื่อ พ.ศ. 2545 เป็นอาคารคอนกรีตเสริมเหล็ก 
กุฏิสงฆ์ จำนวน 2 หลัง เป็นอาคารครึ่งตึกครึ่งไม้
วิหาร กว้าง 4.5 เมตร ยาว 5.5 เมตร เป็นอาคารคอนกรีตเสริมเหล็ก สร้างเมื่อ พ.ศ. 2551 
ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก นอกจากนี้มีหอระฆัง 1 หลัง โรงครัว 1 หลัง เรือนเก็บพัสดุ 1 หลัง
หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 630
 ปูชนียวัตถุ 
มีพระประธานประจำอุโบสถปางมารวิชัย สร้างเมื่อ พ.ศ. 2533 พระประธาน ประจำศาลาการเปรียญปางมารวิชัย  สร้างเมื่อ พ.ศ. 2525 ปูชนียวัตถุอื่นๆ พระพุทธรูปสมัยรัตนโกสินทร์ ลายพิกุล 2 องค์ พระพุทธรูปปางมารวิชัย หน้าตักกว้าง 30 นิ้ว  1 องค์ พระพุทธรูปปางสมาธิ หน้าตักกว้าง 20 นิ้ว 1 องค์ 
หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 630
 รายนามเจ้าอาวาส 
มีเจ้าอาวาสเท่าที่ทราบนาม คือ
 พระแก้ว พ.ศ. 2495 ถึง พ.ศ. 2496
 พระเสน พ.ศ. 2497 ถึง พ.ศ. 2501
 พระอธิการอำนวย พ.ศ. 2502 ถึง พ.ศ. 2512
 พระจำนง พ.ศ. 2513 ถึง พ.ศ. 2516
 พระมหาอารีย์ พ.ศ. 2517 ถึง พ.ศ. 2520
 พระครูโสภณสังฆกิจ พ.ศ. 2521 ถึง พ.ศ. 2539
 พระอธิการบุญธรรม ฉนฺทธมฺโม พ.ศ. 2540 ถึง พ.ศ. 2546
 พระพฤหัส ถาวโร พ.ศ. 2547 ถึง พ.ศ. 2550
 พระชัยรัตน์ จนฺทปญฺโญ พ.ศ. 2550 ถึง พ.ศ. 2556
 พระครูปลัดถิรธัม์ ถิรธมฺโม มาเป็นรักษาการเจ้าอาวาสในปี 2557 และได้รับการแต่งตั้งจนเป็นเจ้าอาวาส จนถึงปัจจุบัน
หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 631
# การบุกครองอ่าวหมู
การรุกรานอ่าวหมู (,), การรุกรานหาดฮิรอน  หรือ ยุทธการที่ฮิรอน  เป็นปฏิบัติการล้มเหลวที่ดำเนินการโดยซีไอเอให้การสนับสนุนกลุ่มทหารกองพลน้อย2506 ที่ 17 เมษายน พ.ศ. 2504 ทหารปฏิวัติ ผ่านการฝึกอบรมและได้รับทุนจากรัฐบาลสหรัฐอเมริกาและสำนักข่าวกรองกลาง (ซีไอเอ) กองพลน้อย 2506 เป็นส่วนหนึ่งของแนวหน้าปฏิวัติประชาธิปไตยคิวบา (DRF) และตั้งใจที่จะโค่นล้มรัฐบาลคอมมิวนิสต์ของฟิเดล กัสโตรซึ่งได้ยกพลมาจากกัวเตมาลาและนิการากัว และได้เจอการต้านทานอย่างหนักและพ่ายแพ้ภายในสามวัน

การปฏิวัติคิวบา พ.ศ. 2495-2502 ได้บังคับเผด็จการฟุลเฮนซิโอ บาติสตา เป็นพันธมิตรของสหรัฐอเมริกาถูกเนรเทศ เขาถูกแทนที่โดยกลุ่มขบวนการ 26 กรกฎาคมนำโดยฟิเดล กัสโตร ตัดขาดกับสหรัฐหลังจากเข้ายึดสินทรัพย์กิจการอเมริกันในคิวบา (ธนาคาร, โรงกลั่นน้ำมัน, น้ำตาล และสวนกาแฟพร้อมกับธุรกิจอื่น ๆ ที่ชาวอเมริกันเป็นเจ้าของ) และการพัฒนาที่แข็งแกร่งทางเศรษฐกิจ เป็นพันธมิตรสหภาพโซเวียตซึ่งในเวลานั้นที่สหรัฐอเมริกาเป็นกำลังวุ่นอยู่ในสงครามเย็น ประธานาธิบดีสหรัฐดไวต์ ดี. ไอเซนฮาวร์ เป็นกังวลมากในทิศทางที่รัฐบาลของกัสโตรกำลังกระทำอยู่และมีนาคม 1960 เขาได้รับการจัดสรร 13.1 ล้านดอลลาร์สหรัฐให้ซีไอเอในการวางแผนล้มล้างของกัสโตร (แม้ว่าแผนการที่จะโค่นล้มกัสโตรจะถูกตัดสินใจโดยจอห์น เอฟ. เคนเนดีในเวลาต่อมา) ซีไอเอดำเนินการจัดระเบียบการดำเนินการด้วยความช่วยเหลือของกองกำลังปฏิวัติคิวบาต่าง ๆ การฝึกอบรมดับกองพลน้อย 2506 ในกัวเตมาลา จอห์น เอฟ. เคนเนดี ได้รับการอนุมัติแผนบุกครั้งสุดท้ายเมื่อ 4 เมษายน 1961

กองกำลังกึ่งทหารกว่า 1,400 นาย แบ่งออกเป็นห้ากองพันทหารราบและกองพันผสมในกัวเตมาลาก่อนออกเดินทางไปคิวบาโดยเรือวันที่ 13 เมษายน พ.ศ. 2504 สองวันต่อมาเมื่อวันที่ 15 เมษายน ซีไอเอได้นำเครื่องบินทิ้งระเบิด B-26 โจมตีสนามบินคิวบาและแล้วบินกลับสหรัฐอเมริกา

ในคืนวันที่ 16 เมษายน กองกำลังได้ยกพลขึ้นบกที่หาดฮิรอน (Playa Girón) ในอ่าวหมู ในตอนแรกกองกำลังได้ปะทะกับกองกำลังอาสาสมัครปฏิวัติท้องถิ่น กองทัพคิวบานำโดยโฮเซ รามอน เฟร์นันเดซ (José Ramón Fernández) ซึ่งภายหลังฟิเดล กัสโตรได้ตัดสินใจที่จะคุมเอง ทั่วโลกให้ความสำคัญในการบุกครั้งนี้, เคนเนดี้ตัดสินใจไม่ให้ในให้มีการโจมตีอากาศในการสนับสนุนปฏิบัติการบุกhttp://www.bbc.co.uk/news/world-latin-america-13066561ซึ่งผิดจากการแผนเดิมที่วางแผนของประธานาธิบดีไอเซนฮาวร์ของเขาจำเป็นต้องใช้ทั้งอากาศและเรือสนับสนุน เมื่อวันที่ 20 เมษายนกองพลน้อย 2506ยอมจำนน หลังจากนั้นเพียงสามวัน ส่วนใหญ่ที่ถูกสอบปากนและส่งไปเรือนจำคิวบา

บุกที่ล้มเหลวช่วยในการเสริมสร้างความแข็งแกร่งของการเป็นผู้นำของกัสโตรทำให้เขาเป็นวีรบุรุษของชาติ นอกจากนี้ยังมีความเข้มแข็งความสัมพันธ์ระหว่างคิวบาและสหภาพโซเวียต นี้นำไปสู่การเหตุการณ์ที่เกิดวิกฤตการณ์ขีปนาวุธคิวบาในปี พ.ศ. 2505 การบุกรุกเป็นความล้มเหลวที่สำคัญสำหรับนโยบายต่างประเทศของสหรัฐ เคนเนดี้มีคำสั่งให้ตรวจสอบทั่วละตินอเมริกา กองกำลังคิวบาภายใต้การนำของกัสโตรปะทะโดยตรงกับกองกำลังสหรัฐอีกครั้งในระหว่างการบุกกรีเนดาอีก 20 ปีต่อมา

 อธิบาย
# ประตูน้ำ
ประตูน้ำ อาจหมายถึง:

 ประตูระบายน้ำ, ซึ่งใช้เปิดปิดการไหลของน้ำในคลอง แม่น้ำ หรือเขื่อน
 ตลาดประตูน้ำ, ที่ถนนเพชรบุรี กรุงเทพมหานคร
 ย่านประตูน้ำ
# สึกิ โนะ วะ โนะ มิซาซางิ
สึกิ โนะ วะ โนะ มิซาซางิ (月輪陵) เป็นสุสานหลวงของจักรพรรดิญี่ปุ่นในเขตฮิงาชิยามะ เกียวโต สุสานตั้งอยู่ภายในวัดเซ็นเนียวจิ วัดพุทธที่ก่อตั้งขึ้นในต้นยุคเฮอัง ซึ่งเป็นวัดประจำราชวงศ์

 บุคคลสำคัญที่ถูกฝังไว้ 
 ยุคคามากูระ 
 86 จักรพรรดิโกะ-โฮริกาวะ
 87 จักรพรรดิชิโจ

 ยุคเอโดะ 
thumb|right|สุสานของจักรพรรดิโกะ-มิซูโน ที่ สึกิ โนะ วะ โนะ มิซาซางิ, วัดเซ็นเนียวจิ, เขตฮิงาชิยามะ เกียวโต 
สำนักพระราชวังหลวง ดูแล สึกิ โนะ วะ โนะ มิซาซางิ ในฐานะสถานที่ฝังพระบรมศพและสักการะจักรพรรดิหลายพระองค์ในยุคเอโดะ
 108 จักรพรรดิโกะ-มิซูโน
 109 จักรพรรดินีเมโช
 110 จักรพรรดิโกะ-โคเมียว
 111 จักรพรรดิโกะ-ไซ

 บันทึก
# สุสานหลวงมูซาชิ
สุสานหลวงมูซาชิ  สุสานหลวงของจักรพรรดิญี่ปุ่น ที่ตั้งอยู่ในนครฮาจิโอจิ ที่ตั้งอยู่ทางตะวันตกของกรุงโตเกียว โดยชื่อของสุสานหลวงมาจากชื่อของแคว้นศักดินาโบราณในญี่ปุ่นคือ แคว้นมูซาชิ ซึ่งสุสานหลวงแห่งนี้เป็นที่ฝังพระบรมศพของจักรพรรดิไทโชและจักรพรรดิโชวะ รวมถึงจักรพรรดินีเทเมและจักรพรรดินีโคจุง จักรพรรดินีในจักรพรรดิไทโชและจักรพรรดิโชวะ

 ประวัติศาสตร์ 
จักรพรรดิไทโชทรงเป็นจักรพรรดิองค์แรกที่พระบรมศพได้ฝังที่กรุงโตเกียว ทำให้มีการเรียกพระองค์ว่า จักรพรรดิแห่งโตเกียว องค์แรกเนื่องจากจักรพรรดิไทโชทรงประสูติที่กรุงโตเกียว ขณะที่จักรพรรดิเมจิ พระราชบิดาทรงประสูติที่เกียวโต แต่ทรงมาประทับและสวรรคตที่โตเกียวซึ่งพระบรมศพได้กลับไปฝังที่เกียวโตโดยจักรพรรดิเมจินับเป็นจักรพรรดิองค์สุดท้ายที่ฝังพระบรมศพที่เกียวโต

 การออกแบบ 
สุสานหลวงในฮาจิโอจิ ได้รับการออกแบบแบบกึ่งธรรมชาติ ซึ่งพื้นที่ส่วนใหญ่ประกอบด้วยป่าไม้ หิน และต้นไม้ นอกจากนี้ยังมีอนุสาวรีย์ขนาดเล็กและสิ่งปลูกสร้างทางศาสนา เช่น โทริอิ ด้วย

วิธีการเข้าถึงสุสานหลวงมูซาชิ จะใช้เส้นทางโคชูไกโด (หนึ่งในห้าเส้นทางของยุคเอโดะ) ซึ่งเรียงรายไปด้วยบรรดาต้นเซลโควา (Zelkova serrata) และที่ฝังพระศพ/พระบรมศพจะมีการประดับประดาด้วยต้นไครป์โตเมเรีย (Cryptomeria)

 หลุมพระศพ 
 พระนาม        ปีที่สวรรคต ชื่อหลุมพระศพ รูปภาพ พิกัด สมเด็จพระจักรพรรดิไทโช (โยชิฮิโตะ) 2469  frameless  สมเด็จพระจักรพรรดินีเทเม 2494  frameless  สมเด็จพระจักรพรรดิโชวะ (ฮิโรฮิโตะ) 2532   frameless  สมเด็จพระจักรพรรดินีโคจุง 2543  frameless 

 อนาคต 
เมื่อปี 2555 ถึง 2556 สำนักพระราชวังญี่ปุ่น ได้ยืนยันว่า สมเด็จพระจักรพรรดิอากิฮิโตะและสมเด็จพระจักรพรรดินีมิจิโกะ มิได้มีพระราชประสงค์ที่จะให้พระบรมศพและพระศพฝังที่สุสานหลวง เหมือนดังพระจักรพรรดิหรือพระจักรพรรดินีพระองค์ก่อน แต่ทรงโปรดให้ใช้วิธีการฌาปนกิจแทน ซึ่งสถานที่ที่ใช้ในการพระราชพิธีถวายพระเพลิงพระบรมศพและพระศพจะถูกเพิ่มเข้าไปภายในสุสานหลวงมูซาชิ ส่วนพระบรมราชสรีรางคารและพระราชสรีรางคารจะถูกอัญเชิญไปประดิษฐานภายในสุสานของแต่ละพระองค์ต่อไป ซึ่งจะถูกสร้างขึ้นไว้เคียงข้างกันในแบบสมัยนิยมผสมผสาน ทางด้านตะวันตกของหลุมพระบรมศพของสมเด็จพระจักรพรรดิไทโช (ดูแบบแปลน) การดัดแปลงพระราชพิธีพระบรมศพครั้งนี้จะเป็นการเปลี่ยนแปลงประวัติศาสตร์ของพระราชพิธีพระบรมศพ ตั้งแต่ 350 ปีก่อน ซึ่งใช้วิธีการฝังเป็นบรรทัดฐานสำหรับสมเด็จพระจักรพรรดิและพระมเหสี สำนักพระราชวังญี่ปุ่นวางแผนที่จะสร้างสุสานใหม่สองหลังบนพื้นที่ประมาณ 3,500 ตารางเมตร ประมาณ 80 เปอร์เซ็นต์อยู่บนพื้นที่ 4,300 ตารางเมตรของหลุมพระบรมศพและพระศพ ของสมเด็จพระจักรพรรดิโชวะและสมเด็จพระจักรพรรดินีโคจุง ผู้เป็นพระบรมราชชนกและพระบรมราชชนนีEmperor, Empress plan to be cremated (online) Retrieved 9 October 2015.Government makes plans to honor Emperor Akihito’s cremation request (online) Retrieved 9 October 2015.Royal Passage: Imperial Couple Considers Cremation (online) Retrieved 9 October 2015.Mausoleum, cremation plans revealed for emperor, empress (online) Retrieved 9 October 2015.Japanese Emperor and Empress choose cremation (online) Retrieved 9 October 2015.
# ปืนกลเดกเตียริออฟ
ปืนกลเดกเตียริออฟ (Pulemyot Degtyaryova Pekhotny "Degtyaryov's infantry machine gun") เป็นปืนกลเบาใช้กระสุนขนาด 7.62×54mmR ถูกใช้ในสหภาพโซเวียตในปี 1928
ปืนกลเดกเตียริออฟเป็นบรรพบุรุษของ RPD machine gun
ผู้ใช้งาน  

 
 : RP-46 variant.
 : RP-46, DPM variant.
 : DP, DPM and DTM variant
 : Used captured examples during World War II.Soviet Machine guns and Light Machine guns in the Winter War  at winterwar.com
 Degtyarev DP DPM RP-46 (Russia / USSR) at world.guns.ru
# พฤฒสภากัมพูชา
พฤฒสภา (พฺรึทฺธสภา) ชื่อเต็มว่า พฤฒสภาในพระราชาณาจักรกัมพูชา (พฺรึทฺธสภาไนพฺระราชาณาจกฺรกมฺพุชา) เป็นสภาสูงในสภาผู้แทนราษฎรกัมพูชา คู่กับรัฐสภาซึ่งเป็นสภาล่าง

พฤฒสภามีสมาชิก 62 คน 58 คน กรมปรึกษาฆุมสังกัด (commune council) เลือกมาทุก 6 ปี ทีเหลือ 4 คน 2 คนพระมหากษัตริย์ทรงแต่งตั้ง อีก 2 คนรัฐสภาแต่งตั้ง เพื่อทำหน้าที่ตามที่รัฐธรรมนูญและกฎหมายกำหนด

พฤฒสภามีผู้บริหาร คือ ประธาน 1 คน และรองประธาน 2 คน

พฤฒสภาประชุมครั้งแรกเมื่อวันที่ 25 มีนาคม ค.ศ. 1999 และเลือกตั้งครั้งแรกเมื่อวันที่ 22 มกราคม ค.ศ. 2006 ปัจจุบันเป็นสมัยประชุมที่ 3 ซึ่งพระมหากษัตริย์ทรงเปิดเมื่อวันที่ 24 มีนาคม ค.ศ. 2012
# ศาลยุติธรรมแห่งสหภาพยุโรป
ศาลยุติธรรมแห่งสหภาพยุโรป  เป็นสถาบันหนึ่งของสหภาพยุโรป มีสถานะเหนือชาติ (supranational) เป็นหน่วยงานหลักทางตุลาการสำหรับสหภาพยุโรป กำกับดูแลการใช้และตีความกฎหมายสหภาพยุโรปให้เป็นไปโดยเอกภาพ โดยร่วมมือกับสถาบันตุลาการระดับชาติของรัฐสมาชิก นอกจากนี้ ยังมีหน้าที่ยุติกรณีพิพาทระหว่างรัฐบาลระดับชาติและสถาบันอื่นของสหภาพยุโรป ทั้งสามารถดำเนินคดีต่อสถาบันต่าง ๆ ของสหภาพยุโรปแทนบุคคล บริษัท หรือองค์การซึ่งถูกละเมิดสิทธิ

ศาลยุติธรรมแห่งสหภาพยุโรปออกนั่งบัลลังก์ ณ นครลักเซมเบิร์ก ราชรัฐลักเซมเบิร์ก เป็นระบบศาลที่มีลักษณะเฉพาะตัว (sui generis) ประกอบด้วยศาลอิสระสองศาล คือ ศาลยุติธรรม (Court of Justice) และศาลกลาง (General Court)Article 19 TEU: The Court of Justice of the European Union shall include the Court of Justice, the General Court and specialised court. อนึ่ง ศาลยุติธรรมแห่งสหภาพยุโรปยังเคยมีคณะตุลาการราชการพลเรือน (Civil Service Tribunal) ซึ่งดำรงอยู่ในช่วง ค.ศ. 2005–2016

องค์ประกอบ

ศาลยุติธรรมแห่งสหภาพยุโรป เป็นระบบตุลาการที่ประกอบด้วยศาลอิสระ 2 ศาลดังนี้
 ศาลยุติธรรม ซึ่งไต่สวนคำขอให้ชี้ขาดเบื้องต้น เพิกถอน หรืออุทธรณ์ จากศาลระดับชาติ ประกอบด้วยตุลาการจากประเทศสมาชิกสหภาพยุโรปประเทศละ 1 คน และอัยการอีก 11 คน
 ศาลกลาง ซึ่งไต่สวนคำขอให้เพิกถอน จากบุคคล จากบริษัท หรือน้อยครั้งจากรัฐบาลระดับชาติ (ซึ่งเน้นเรื่องกฎหมายการแข่งขัน ความช่วยเหลือจากรัฐ การค้า เกษตรกรรม และเครื่องหมายการค้า) ประกอบด้วยตุลาการ 47 คน ซึ่งจะเพิ่มเป็น 56 คนใน ค.ศ. 2019

หน้าที่

ศาลยุติธรรมแห่งสหภาพยุโรปมีภาระเฉพาะในการสร้างความมั่นใจว่า "จะมีการปฏิบัติตามกฎหมาย" ในการใช้และตีความสนธิสัญญาสหภาพยุโรป (สนธิสัญญาฯ) และเพื่อให้บรรลุการนี้ ศาลจะ
 ทบทวนความชอบด้วยกฎหมายของการดำเนินการทั้งหลายของสถาบันในสหภาพยุโรป
 บังคับให้รัฐสมาชิกปฏิบัติพันธกรณีตามสนธิสัญญาฯ
 ตีความกฎหมายสหภาพยุโรป

 ประวัติ 

ใน ค.ศ. 1952 มีการจัดตั้ง "ศาลยุติธรรมประชาคมถ่านหินและเหล็กกล้ายุโรป" (Court of Justice of the European Coal and Steel Communities) ต่อมาใน ค.ศ. 1958 เปลี่ยนชื่อเป็น "ศาลยุติธรรมประชาคมยุโรป" (Court of Justice of the European Communities: CJEC)

ครั้น ค.ศ. 1988 มีการจัดตั้ง "ศาลชั้นต้น" (Court of First Instance) และใน ค.ศ. 2004 มีการจัดตั้งคณะตุลาการราชการพลเรือน

เมื่อสนธิสัญญาลิสบอนเริ่มใช้บังคับใน ค.ศ. 2009 มีการรวมองค์กรดังกล่าวเข้าเป็นระบบศาลเรียกว่า "ศาลยุติธรรมแห่งสหภาพยุโรป" โดยเปลี่ยนชื่อ "ศาลยุติธรรมประชาคมยุโรป" เป็น "ศาลยุติธรรม" และเปลี่ยนชื่อ "ศาลชั้นต้น" เป็น "ศาลกลาง" ส่วนคณะตุลาการราชการพลเรือนยุบไปใน ค.ศ. 2016
# สภาผู้แทนราษฎรกัมพูชา
สภาผู้แทนราษฎร (สภาตํณางราสฺตฺร) ชื่อเต็มว่า สภาผู้แทนราษฎรในพระราชาณาจักรกัมพูชา (สภาตํณางราสฺตฺรไนพฺระราชาณาจกฺรกมฺพุชา) เป็นสภานิติบัญญัติระดับชาติของประเทศกัมพูชา ใช้ระบบสองสภา ประกอบด้วยสภาย่อย 2 สภา คือ

 รัฐสภา (รฎฺฐสภา) เป็นสภาล่าง มีสมาชิก 125 คน อยู่ในตำแหน่งคราวละ 5 ปี
 พฤฒสภา (พฺรึทฺธสภา) เป็นสภาสูง มีสมาชิก 62 คน 2 คนมาจากการแต่งตั้งของพระมหากษัตริย์ 2 คนมาจากการแต่งตั้งของรัฐสภา ที่เหลือมาจากการเลือกตั้งของกรมปรึกษาฆุมสังกัด (กฺรุมบฺรึกฺสาฆุํสงฺกาต̍) ในจังหวัดทั้งหลาย

อำนาจ

สภาผู้แทนราษฎรมีอำนาจบัญญัติกฎหมาย และมีอำนาจเฉพาะตัวในการอนุมัติงบประมาณแผ่นดิน ภาษีอากร กฎหมายนิรโทษกรรมหมู่ ความตกลงระหว่างประเทศ การประกาศสงคราม และการจัดตั้งคณะรัฐมนตรี
# ชาร์ปกอน
ชาร์ปกอน (,) เกิดวันที่  เป็นนักร้องชาวเกาหลีใต้ในสังกัด Starship X

 ประวัติ 

 ปี 2557 

 NUBOYZ 
ปี 2557 อยู่ในวง NUBOYZ รวมกับสมาชิกวงมอนสตาเอ็กซ์อีก 3 คนประกอบด้วย ชยอนู, จูฮอน และวอนโฮ มีผลงานทั้งหมด 5 เพลง 깽값 REMIX, PROBLEMS (feat.YELLA DIAMOND), S.O.S (We Alright - Young Money), SpotLight (Justice - D.A.N.C.E) และ 우리가 NEW구게 (Talk Dirty - Jason Derulo)

 รายการเซอร์ไวเวอร์ No.Mercy 
รายการเซอร์ไวเวอร์ No.Mercy ใต้การจัดการของ สตาร์ชิพเอนเตอร์เทนเมนต์ และ Mnet เริ่มฉายตอนแรกวันที่ 10 ธันวาคม 2557 เป็นจำนวน 10 ตอน ซึ่งทางรายการได้นำเสนอให้รู้จักชาร์ปกอนภายใต้คำนิยามว่า "ลูกพี่ลูกน้องของมิโน" และเป็น 9 คนสุดท้าย แต่ไม่ผ่านการคัดเลือกเป็นสมาชิกวง มอนสตาเอ็กซ์

 ปี 2559 

 รายการ Show me the Money 5 
หลังจากจบรายการเซอร์ไวเวอร์ No.Mercy ชาร์ปกอนก็ไม่ได้ทำกิจกรรมผ่านค่ายอีกเลย จนกระทั่งได้เข้าร่วมรายการ Show me the Money 5 ที่เริ่มฉายวันที่ 6 มิถุนายน 2559 และยังคงเป็นที่รู้จักกันด้วยชื่อของ "ลูกพี่ลูกน้องของมิโน" ซึ่งเรียกความสนใจจากทั้งกรรมการและผู้เข้าร่วมรายการ ชาร์ปกอนผ่านรอบออกดิชั่นจากไซอ้อนที และ All-Pass ในรอบ 1 นาที รอบที่ 3 เป็นการแข่งขันแรป 1 ต่อ 1 และ Cypher จากนั้นก็เลือกเข้าทีมแมด คลาวน์และกิล ผ่านการแข่งขันมาจนถึงรอบรองชนะเลิศ(ท็อป 6) แล้วก็แพ้ให้กับซีแจม

 เดบิวต์ด้วยดิจิทัลซิงเกิล BEEP 
วันที่ 29 กรกฎาคม 2559 ได้ปล่อยเพลงและมิวสิกวิดีโอ BEEP ออกมาทางช่อง 1theK และ starshipTV เพลงนี้เป็นแนวอิเลคทรอนิกส์ฮิปฮอปซึ่งได้โปรดิวเซอร์ชื่อดังอย่าง กิริบอย จาก จัสท์มิวสิค มาร่วมงานด้วย

 ผลงานเพลง 

 ก่อนเดบิวต์ 
 ปี เพลงความยาวศิลปิน2557Problems4.34NUBOYZ (ร่วมด้วย Yella Diamond)깽값 REMIX3.15NUBOYZS.O.S (We Alright - Young Money)4.07SpotLight (Justice - D.A.N.C.E)3.11우리가 NEW구게 (Talk Dirty - Jason Derulo)3.332559942.31ชาร์ปกอน 난 뭐 (Umm...)2.42Reload1.48무궁화 (Mugunghwa)4.20Boi B, Donutman และชาร์ปกอน (ร่วมด้วย แมด คลาวน์)Going Home3.58ชาร์ปกอน (ร่วมด้วย แมด คลาวน์ และกัมมี่)미친놈3.55ชาร์ปกอน (ร่วมด้วย เจสซี่)

 ซิงเกิล 
 ปีซิงเกิล รายละเอียดรายชื่อเพลง2559BEEP 
 จำหน่าย : 29 กรกฎาคม 2559
 สังกัด: Starship Entertainment
 ผู้จัดจำหน่าย : LOEN Entertainment
 รูปแบบ: digital downloadBEEP

 รายการ 

 รายการโทรทัศน์ 
 ปี  รายการ  รายละเอียด ตอนที่ / วันที่2557NO.MERCYผู้ร่วมแข่งขัน ไม่ผ่านการคัดเลือกตอนที่ 1-102559Show me the money 5ผู้ร่วมแข่งขัน ไม่ผ่านรอบรองชนะเลิศ ตอนที่ 1-102559래뻐카(Rapper Car) แขกรับเชิญ / ช่องยูทูบAKA TVวันที่1 , 8 ก.ย.2559Old House New Houseแขกรับเชิญ /ช่อง JTBC20 ต.ค.
# มิก ทอมสัน
มิก ทอมสัน หรือ มิก กอร์ดอน ทอมสัน   เป็นมือกีต้าร์ประจำวงสลิปน็อต เลขของเขาคือ เลข 7#  เขาเกิดวันที่ 13 พฤศจิกายน พ.ศ. 2516

 ประวัติ 

มิก ทอม สันเป็นมือกีต้าร์ ต่อจาก เครก โจนส์ เขาได้เป็น มือกีต้าร์นำ ในอัลบั้ม Slipknot-Iowa และเมื่อถึงอัลบั้มออลโฮฟอิสโกนเขาก็ได้เป็น มือจังหวะกีต้าร์แทนเพราะจิม รูตได้เป็นมือกีต้าร์นำแทนไปแล้วเขาได้เข้าวง สลิปน็อตมาในช่วงที่ทำอัลบั้ม Mate Feed Kill Repeat เป็นคนที่รักแมวมาก ก่อนที่เขาจะเข้าวง สลิปน็อตเขาได้เป็นครูสอน กีต้าร์ และยังเป็นหุ่นลองชุดและเขาก็เคยใส่ชุดของ โบพีฟ(ตัวละครจากเรื่อง ทอย สตอรี่) เขากับ Paul Gray เคยร่วมงานกับวง Body pit ก่อนจะเข้าวง Slipknot เขาเป็นแฟนคลับของ ภาพยนตร์ ซีรีส์แนวฆาตกรรมทางทีวี หน้ากากของเขาเป็นหน้ากาก ฮอกกี้ในสมัยที่ทำอัลบั้ม Mate Feet Kill Repeat ต่อมาได้ทำหน้ากากที่มี ลักษณะเหมือเหล็ก ต่อมาเขาก็ได้เปลี่ยนเป็นหน้ากากที่มีลักษณะเหมือนเหล็กแต่ทำจากหนัง

 ผลงาน 
สลิปน็อต
 Slipknot 1998
 Iowa 2001
 Vol.3 2004
 ออลโฮฟอิสโกน 2008
 พอยต์ไฟฟ์ : เดอะเกรย์แชปเตอร์ 2014

Malevolent Creation
 Doomsday X (2007) – "Deliver My Enemy"

Necrophagia
 Deathtrip 69 (2011)
# ดับเบิลยูดับเบิลยูอี วิมินส์แชมเปียนชิป
ดับเบิลยูดับเบิลยูอี วิมินส์แชมเปียนชิป (WWE Women's Championship) เข็มขัดแชมป์หญิงของWWE ก่อตั้งเมื่อวันที่ 3 เมษายน ค.ศ. 2016 ในเรสเซิลเมเนีย ครั้งที่ 32 โดยมาแทนที่เข็มขัดแชมป์ ดับเบิลยูดับเบิลยูอี ดีวาส์ แชมเปี้ยนชิพ ที่ใช้มาตั้งแต่ไนท์ออฟแชมเปียนส์ เมื่อปี ค.ศ. 2010

 ประวัติ 
ในช่วงก่อนเริ่มรายการเรสเซิลเมเนีย ครั้งที่ 32 เมื่อวันที่ 3 เมษายน ค.ศ. 2016 ลิตา นักมวยปล้ำหอเกียรติยศดับเบิลยูดับเบิลยูอี ได้ออกมาแนะนำเข็มขัดแชมป์หญิงเส้นใหม่พร้อมกับประกาศว่าในแมตช์สามเส้าระหว่าง ชาร์ลอตต์ แชมป์, เบกกี ลินช์ และซาชา แบงส์ หากใครสามารถเอาชนะในแมตช์นี้ก็จะได้ครอบครองเข็มขัดเส้นใหม่ไปทันที ปรากฏว่าชาร์ลอตต์สามารถเอาชนะคู่ปล้ำทั้ง 2 ได้สำเร็จทำให้เธอได้ครอบครองเข็มขัดเส้นใหม่นี้เป็นคนแรก

ซึ่งเข็มขัดเส้นนี้ได้นำชื่อของแชมป์ WWE Women's Championship มาใช้แต่ไม่ได้มีส่วนเกี่ยวข้องกับเข็มขัดเส้นเดิมเลยแม้แต่น้อย

การครอง

 สถิติการครองแชมป์ 
As of   ,.
†เป็นแชมป์คนปัจจุบัน
อันดับรายชื่อนักมวยปล้ำลำดับการครองระยะเวลาวันครองระยะเวลาวันครองบันทึกโดย WWE1 3  398 3962 1  373 3983  2  327  3094  4 2425  1   232  2316Sasha Banks   5  116  1067  1  76  758  1 709 †  1 +
# พระนางซินจ็อง (โชซ็อน)
พระนางซินจ็อง (, ฮังจา: 神貞王后; 21 มกราคม ค.ศ. 1809 – 4 มิถุนายน ค.ศ. 1890) มาจากตระกูลโชแห่งพุงยัง เป็นพระราชมารดาของพระเจ้าฮ็อนจง กษัตริย์ลำดับที่ 24 ของโชซ็อน และเป็นพระชายาของ เจ้าชายรัชทายาทฮโยมย็อง

 พระราชประวัติ 
พระพันปีซินจ็อง ตระกูลโจ เสด็จพระราชสมภพวันที่ 21 มกราคม ค.ศ. 1809 เป็นธิดาของ โจ มัน-ย็อง (조만영) ขุนนางผู้ทรงอิทธิพลจากตระกูลโจแห่งพุงยาง

ต่อมาได้อภิเสกสมรสกับเจ้าชายลียอง พระราชโอรสองค์โตของพระเจ้าซุนโจ ซึ่งต่อมาในปี ค.ศ. 1819 จะได้รับการสถาปนาเป็นเจ้าชายรัชทายาทฮโยมย็อง  ทำให้พระนางซินจ็องได้รับการสถาปนาพระอิสริยยศขึ้นเป็นพระชายารัชทายาท

ในปี ค.ศ. 1827 ทรงมีพระประสูติกาลพระโอรสองค์แรกและองค์เดียวคือ องค์ชายลีฮวาน แต่หลังจากนั้นอีก 2 ปี เจ้าชายรัชทายาทฮโยมย็อง ก็สิ้นพระชนม์ลงในปี ค.ศ. 1830 ทำให้พระนางต้องเลี้ยงดูองค์ชายลีฮวาน ที่ยังเยาว์วัยเพียงองค์เดียว 

 พระพันปี 
ในวันที่ 13 ธันวาคม ค.ศ. 1834 พระเจ้าซุนโจ เสด็จสวรรคตเมื่อพระชนมายุเพียง 44 พรรษา โดยไร้รัชทายาทเนื่องจากพระราชโอรสอีกองค์ที่ประสูติจากพระนางซุนว็อน ก็สิ้นพระชนม์เช่นเดียวกับเจ้าชายรัชทายาทฮโยมย็อง เมื่อพระชนมายุเพียง 3 เดือน ทำให้องค์ชายลีฮวาน ได้ขึ้นมาสืบราชบัลลังก์ต่อเป็นพระเจ้าฮ็อนจง ขณะที่พระชนมายุเพียง 7 พรรษา มีผลให้พระนางซินจ็อง ได้รับการสถาปนาเป็นพระพันปีหลวงพระอิสริยยศเทียบเท่าพระมเหสีของพระราชามีพระนามว่า พระพันปีซินจ็อง หรือ พระพันปีโจ 

ตลอด 15 ปีในรัชสมัยของพระเจ้าฮ็อนจง พระพันปีซินจ็องต้องแย่งชิงพระราชอำนาจกับพระนางซุนว็อน หรือ พระอัยยิกาคิม จากตระกูลคิมแห่งอันดง อดีตพระมเหสีของพระเจ้าซุนโจ

 สวรรคต 
พระพันปีซินจ็อง เสด็จสวรรคตเมื่อวันที่ 4 มิถุนายน ค.ศ. 1890 ที่พระราชวังคย็องบก อาณาจักรโชซ็อน พระชนมายุ 81 พรรษา ตรงกับสมัยพระเจ้าโกจง

 วัฒนธรรมร่วมสมัย 
Mr.Queen(มิสเตอร์ควีน) แสดงโดย โช ย็อน-ฮี
หมวดหมู่:ราชวงศ์โชซ็อน
# นึฆมาตึลลา โยลดอชิฟ
นึฆมาตึลลา โตลกือนาวิช โยลดอชิฟ (เกิด 5 พฤศจิกายน ค.ศ. 1962Biography of Minister  Ministry of Justice) เป็นนักกฎหมายและนักการเมืองชาวอุซเบก หลังจากที่ประธานาธิบดีอิสลอม แกรีมัฟ ถึงแก่อสัญกรรมเมื่อวันที่ 2 กันยายน ค.ศ. 2016 เขาดำรงตำแหน่งรักษาการประธานาธิบดีUzbekistan President Islam Karimov dead at 78 - BNO News จนถึงวันที่ 8 กันยายน ปีเดียวกันUzbekistan appoints PM Mirziyoyev as interim president - Digital Journal ปัจจุบันโยลดอชิฟดำรงตำแหน่งประธานรัฐสภาอุซเบกิสถาน
# ไอโฟน 7
ไอโฟน 7 และ ไอโฟน 7 พลัส เป็นสมาร์ตโฟนที่ผลิตและจัดจำหน่ายโดยบริษัทแอปเปิล เปิดตัวเมื่อวันที่ 7 กันยายน 2559 และวางจำหน่ายครั้งแรกในวันที่ 16 เดือนและปีเดียวกัน โดยนอกจากมีสีเงิน สีทองกุหลาบ และสีทองเช่นเดียวกับไอโฟน 6 เอส/6 เอส พลัส แล้ว ยังเพิ่มสีดำด้าน และสีดำเงา (เจ็ตแบล็ค) ส่วนด้านความสามารถของโทรศัพท์นั้น  ตัวโทรศัพท์สามารถกันน้ำและกันฝุ่นในระดับ IP67 นำพอร์ตหูฟัง 3.5 มิลลิเมตรออก และใช้พอร์ตไลท์นิงในการต่อหูฟังแทน นอกจากนี้ในรุ่น 7 พลัส ยังมีการปรับปรุงกล้องโดยเพิ่มเลนส์อีกหนึ่งตัว และสามารถซูมได้สูงสุด 10x
# โอลิมปิกฤดูหนาว 2026
การแข่งขันโอลิมปิกฤดูหนาว 2026  หรือชื่ออย่างเป็นทางการคือ โอลิมปิกฤดูหนาวครั้งที่ 25  และรู้จักในชื่อ มิลาโน-กอร์ตีนา 2026  เป็นมหกรรมกีฬาฤดูหนาวระดับนานาชาติที่กำหนดจัดขึ้นระหว่างวันที่ 6 ถึง 22 กุมภาพันธ์ 2026 ใน 3 ภูมิภาค โดยมี เมืองมิลาน และ เมืองกอร์ตีนาดัมเปซโซ ประเทศอิตาลี เป็นเจ้าภาพหลัก

การแข่งขันครั้งนี้จะเป็น โอลิมปิกครั้งที่ 4 ที่อิตาลีเคยเป็นเจ้าภาพ โดยครั้งก่อนหน้าได้แก่ โอลิมปิกฤดูหนาว 1956 ในกอร์ตีนาดัมเปซโซ, โอลิมปิกฤดูร้อน 1960 ในโรม และโอลิมปิกฤดูหนาว 2006 ในตูริน โดยครั้งนี้จะเป็นครั้งแรกที่โอลิมปิกฤดูหนาวมีหลายเมืองเจ้าภาพอย่างเป็นทางการ และเป็นครั้งแรกตั้งแต่ ซาราเยโว 1984 ที่พิธีเปิดและปิดจะจัดในสถานที่ต่างกัน

การแข่งขันนี้จะเป็นโอลิมปิกฤดูหนาวครั้งแรกที่จัดบนเทือกเขาแอลป์ 2 ครั้งติดต่อกัน โดยครั้งถัดไปในปี 2030 จะจัดขึ้นในฝรั่งเศส

คณะกรรมการจัดงาน ได้รับธงโอลิมปิกระหว่างพิธีปิดการแข่งขันโอลิมปิกฤดูหนาว 2022 ที่ปักกิ่ง ประเทศจีน นอกจากสองเมืองหลักยังมีอีก 7 เมืองทางตอนเหนือและตะวันออกเฉียงเหนือของอิตาลีที่ร่วมเป็นเจ้าภาพ งานนี้จะครบรอบ 70 ปี ของโอลิมปิกฤดูหนาวในกอร์ตีนาดัมเปซโซ และ 20 ปี นับตั้งแต่โอลิมปิกฤดูหนาวในตูริน และนับเป็นครั้งแรกที่มิลานจะเป็นเจ้าภาพจัดการแข่งขันกีฬาโอลิมปิก 

โดยการแข่งขันครั้งนี้จะเป็นการแข่งขันกีฬาโอลิมปิกฤดูหนาวครั้งแรกภายใต้ประธานคณะกรรมการโอลิมปิกสากลคนใหม่ ซึ่งคาดว่าจะได้รับเลือกในปี 2025 ในการประชุมครั้งที่ 143 ของคณะกรรมการโอลิมปิกสากล 

การเสนอตัวร่วมกันของทั้งสองเมืองนี้เอาชนะการเสนอตัวร่วมกันอีกครั้งจากเมืองสตอกโฮล์ม–โอเรในสวีเดนด้วยคะแนนเสียง 47–34 ในการประชุมครั้งที่ 134 ของคณะกรรมการโอลิมปิกสากล (IOC) ที่เมืองโลซาน ประเทศสวิตเซอร์แลนด์ เมื่อวันที่ 24 มิถุนายน 2019

โอลิมปิกฤดูหนาวครั้งนี้จะเป็นครั้งแรกที่มีการแข่งขันสกีภูเขา อีกทั้งยังเป็นโอลิมปิกครั้งแรกในวาระการดำรงตำแหน่งประธานไอโอซีของเคิร์สตี โคเวนทรี ซึ่งมีกำหนดเข้าดำรงตำแหน่งอย่างเป็นทางการในเดือนมิถุนายน ค.ศ. 2025 อีกด้วย

 เมืองที่เสนอตัวเป็นเจ้าภาพ
+ ผลการคัดเลือกเจ้าภาพโอลิมปิกฤดูหนาว 2026 เมือง ประเทศ ผลโหวตมิลาน–กอร์ตีนา47Stockholm–Åre34

 ทวีปเอเชีย 
  ซัปโปโระ ญี่ปุ่น
  อัลมาเตอ คาซักสถาน
 ทวีปยุโรป
  เอร์ซูรุม ตุรกี
  ลิลล์แฮมเมอร์ นอร์เวย์
  ซียง สวิตเซอร์แลนด์
 ทวีปอเมริกา
  แคลกะรี แคนาดา
  ซอลต์เลกซิตี สหรัฐอเมริกา

 ชนิดกีฬา 
ตัวเลขในวงเล็บระบุจำนวนเหรียญรางวัลที่แข่งขันในแต่ละประเภท

 
 
 
 
 
 
 
 
 
 
 
 
 
 
 
 

 คณะกรรมการโอลิมปิกแห่งชาติที่เข้าร่วม 

 คณะกรรมการโอลิมปิกแห่งชาติที่เข้าร่วม 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  (เจ้าภาพ)
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  NOC ที่จะเข้าร่วมในปี 2026 แต่ไม่ได้เข้าร่วมในปี 2022 NOC ที่เข้าร่วมในปี 2022 แต่ยังไม่มีนักกีฬาผ่านเข้ารอบปี 2026 
 
  
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 หมายเหตุ